Pieaugušajiemun jauniešiem no 13.g.v.	Jauniešiem un bērniem no 7.g.v	Bērniem no 3:-7.g.v.	
Rīta ievirzes 1000 – 1230	•	Ģimeņu seminārs - Līga Ruperte un Māra Tupese
Ģimeņu seminārā apmācīsim dalībniekus kā izveidot veiksmīgākas un efektīvākas komunikācijas ar saviem ģimenes locekļiem un citiem apkārtējiem. Apskatīsim kā veicināt veselīgu pašcieņu ne tikai paši sevī, bet arī savos bērnos. Mācīsimies par efektīvām bērnu disciplinēšanas metodēm un iztirzāsim “pozitīvas disciplīnas” paņēmienus. Mācīsimies par ģimenes struktūru, par labvēlīgām un ne tik labvēlīgām ģimenēm. Gaidīsim aktīvu līdzdalību no semināra dalībniekiem. Kopīgi pārrunāsim un meklēsim atrisinājumus gan uz dzīves sīkajiem gan vairāk sarežģītajiem jautājumiem.
•	Trimdas kultūras mantojums -  Guntis Liepiņš
Starp 1945. un 1990. gadu latvieši Rietumos un Latvijā dzīvoja šķirti, dažādos politiskos un kulturālos apstākļos. Kaut arī Rietumu latvieši sīksti turējās pie vecās, no Latvijas līdzpaņemtās kultūras vietējie apstākļi tomēr iespaidoja viņu tālāko kultūras attīstību. Trimdas kultūras mantojuma ievirzē apskatīsim trimdas latviešu darbību vispār ar uzsvaru uz atšķirīgo. Apskatīsim arī, kas ir noticis pēc 1990. gada, kad ir bijusi iespēja visiem latviešiem darboties kopā bez ārējiem ierobežojumiem.
Ievirzē būs runātāji no dažādām kultūras jomām un video izvilkumi no dažādiem latviešu sarīkojumiem.
•	Politika - Jānis Peniķis, Uldis Bluķis, Lauma Vlasova
Šogad paiet 15 gadi kopā 1990. g. 4. maija deklarācijas par Latvijas neatkarības atjaunošanu, un vairāk nekā gadu Latvija ir arī Eiropas Savienības un NATO dalībvalsts. Kā mums gājis šajā laikā? Ko esam mācījušies par savas valsts politiku un par līdzdalību pasaules politikā? Ko esam aizmirsuši, ko ieguvuši, ko zaudējuši?---Politikas ievirzē ir daudzu gadu tradīcija, ka paši ievirzes dalībnieki iesaka galvenos diskusiju un īsreferātu tematus, un tai sekosim arī šogad. Lektori un pārrunu vadītāji būs Lauma Vlasova, Jānis Peniķis un Uldis Bluķis.
•	Folklora -  Artis Kumsārs
Racionālais un maģiskais pasaules skatījums. Maģiskā pasaule mums līdzās - vārdā, dziesmā, fotogrāfijās, zīmēs. Vārda spēks un tā izpausmes. Saderība, harmonija folklorā: cilvēks - daba, cilvēks – Dievs, cilvēks - darbs, cilvēks - līdzcilvēki.
•	Keramika - Jānis Seiksts un Gundega Peniķe
Keramikas ievirzē veidosim mālus ar rokām, izmēģināsim virpot dažādas trauku formas. Izgatavotos traukus apdedzinās. Ja būs pieejams podnieka ceplis, varēsim traukus glazēt (vāpēt).
•	Latviskā dievziņa - Maruta Voitkus Lūkina
Ieskats Brastiņu Ernesta un viņa domu biedru ierosinātajā latviskā kulta atjaunojumā un tā saturā, kulta nemainīgās un mainīgās daļas un tā šodienas izpausmes Latvijā un ārpus tās. Liela loma būs dalībnieku domu, pieredzes, atziņu un novērojumu izmaiņai pārrunās.
•	Pēdu un plaukstu dejas - Ineta Seile
Caur sev patīkamām kustību improvizācijām cilvēks attīsta un mācās izteikt savu radošo potenciālu: tas ietver iespēju harmoniski atbrīvot emocijas, mācīties izteikt savas jūtas, tā ir lieliska depresijas profilakse
•	Pinumi no klūdziņām – Roberts Leitāns un Evija Leitāne
Ievads pinumu veidošanas prasmē. Dažādas tehnikas un paņēmieni.	•	Tīmekļa grupa -  Gundars Kalniņš 
Mājas lapas veidošana. Roku iemēģināt varēs katrs. Ieteicams iepazīties ar 3x 3 mājas lapu, līdzi ņemiet idejas un ierosinājumus lapas pilnveidošanai. Strādāsim kopā. 
•	Joga jauniešiem un bērniem no 8 gadu vecuma – Ieva (I)
Iemācīsimies iepazīt un sarunāties ar savu ķermeni kustībā. Vai tu esi domājis par to - ko tu domā? Kāds spēks ir tavām domām? Labais un sliktais, klusais un vētrainais, baltais un melnais, saules glāsti un negaiss – Tu Dabas mātes klēpī. 
•	Ģitāras spēles apguve - Vita Krūmiņa (I)
Ja tu vēlies iemācīties ģitāras spēles pamatus, lai varētu spēlēt pavadījumu vai arī papildināt savas zināšanas, iemācīties Imanta Kalniņa vecās, labās dziesmas, nāc pie mums. Vēlama sava ģitāra.
•	Sabiedrisko attiecību veidotāju klubiņš – Valdis Dzenovskis
Informācijas centrs. Tiks apgūtas zināšanas informācijas meklēšanā un izplatīšanā. Darbs ar nometnes informāciju. Afišu veidošana un izplatīšana - viens no darbības praktiskajiem virzieniem. Nometnes tēla veidošana. Tikšanās, intervijas….
•	Folklora un ievads mitoloģijā – Sarmīte Sedliņa
Vai, Jānīti, Dieva dēls, Tavu platu cepurīti:
Visa plaša pasaulīte – Apakš tavas cepurītes.
Tuvāk iepazīsimies ar latviešu mītisko pasauli, kas “atrodas zem šīs cepures” – ar skaisto, labo un ne tik labo tajā. Mācīsimies dziesmas, rotaļas un spēles.
	•	Bēbīšu skoliņa (bērni+vecāki) – 
Dina Ceple
	Kādreiz par mazo veselīgu attīstību vietējā reģionā atbildēja tā pati bērnu ķērāja, kas mazo pasaulē sagaidījusi. 
	Šajā skoliņā tiks pastāstīts un parādīts, kādas kurā vecumā būtu mazuļu kustību aktivitātes iespējas, apgūstam skaitāmpantus un vingrinājumus ar kustībām, kas palīdz mazināt pat medicīniskas problēmas. Tādēļ arī mazuļi tiks dalīti grupiņās - čučētāji - 0 - 6mēn.vec., rāpotāji - 6 mēn. - 1gada vec., čāpotāji - 1. - 2.gadu vecumam. Īstenībā tas būs bērnu ķērājas stāsts jeb, moderni izsakoties, patiesa pēcdzemdību aprūpe, kas vērsta uz vecāku un mazuļa harmonisku, abpusēji interesantu, un attīstošu kopā būšanu
•	Pusreizpuse -Uģis un Gundega Dravas
	Nodarbības pirmsskolas vecuma bērniem - radošais cikls. Darbosimies ar rociņām, kājiņām, mutīti, pirkstiņiem. Iepazīsim lielo pasauli un atspoguļosim to.
•	Svētdienas skoliņa "Svētdiena katru dienu - visu nedēļu" - Nadja Niedrīte un Vita Laizāne
“Es esmu Ceļš…” (Jņ.14:6)
Tātad visi kopā Ceļā uz saderību ar sevi, saviem tuvajiem, draugiem, Dievu!
Reiz pavasarī kādai Aitiņai piedzima Mazais Jēriņš. Kad Mazais Jēriņš paaugās viņš kopā ar saviem draugiem devās uz pļavu, lai uzzinātu: Vai mākoni drīkst pagaršot? Vai citi jēriņi ar mani draudzēsies, ja es esmu savādāks? Kas notiks, ja mēs, jēriņi, nepaklausīsim Ganu? Pa kuru Ceļu mums jāiet, lai Gans mūs nosargātu pat tumšā naktī?
 Nāc, uz Svētdienas skoliņu, un arī Tevi, kopā ar Mazo Jēriņu gaida daudzi piedzīvojumi! 
Kopā mēs :Lasīsim Bībeles stāstus, dziedāsim, spēlēsim teātri, runāsim, rotaļāsimies, lūgsim, gatavosim radošus darbiņus.	
	•	Žurnālistika – Daiga Bitiniece
Kopīgi skaidrosim, kas ir labs raksts, intervija, ziņa, un kādi vēl ir žurnālistikas žanri. Kā un kur atrast idejas un tematus, par ko rakstīt, bet par ko rakstīt nedrīkst, tātad, diskutēsim arī par mediju ētiku. Un, protams, paši izmēģināsim roku un ar savām publikācijām palīdzēsim tapt nometnes avīzei
•	Laivas būvniecība – Kārlis Rokpelnis (I) 
No sagatavēm būvēsim laivu. Iespēja kopā darboties visām paaudzēm.		
Pēcpusdienas ievirzes 1400‑ 1630	•	Reliiģija un mūzika - Daira Cilne
Psalmos mēs lasām: Dziediet tam Kungam jaunu dziesmu! No senseniem laikiem cilvēki ir slavējuši Dievu ar dziesmām. Slavējuši ne tikai ar vārdiem, bet arī ar mūziku. Kāds ir mūsu tautas garīgās mūzikas ceļš? Tas iesākās ar tautas dziesmām, kuras ne tikai pārrunāsim, bet arī dziedāsim. Tad iegriezīsimies 19. g.s. Brāļu draudzes dievnamos, ieklausīsimies viņu mūzikā un tad turpināsim ceļu uz mūsu dienām kur atrodam lielu dažādību un bagātību.
•	Aušana -  Ērika Tropa
Apgūsim praktiski strādājot stellēs dažādas tehnikas aušanā.
•	Izšūšana - Māra Evardsone
Latvijā ornaments, jeb noteiktā ritmā kārtotu rotājošo elementu kopums, gandrīz nemainīgs saglabājies no senatnes. Tas saglabājis savu ģeometrisko formu un tās variēšanas iespējas, raksturīgo krāsu dažādību, māksliniecisko un simbolisko nozīmi. Rokdarbu ievirzes nodarbībās kopīgi mēģināsim iedomāties sevi seno rokdarbnieču vidū, pētot, zīmējot, izzinot un šujot mazu gabaliņu no Vidzemes villaines, visā tās ornamentu, krāsu un simbolu kopumā
•	Rotkaļi -  Andris Grebis
Iedziļināsimies etnogrāfisko un arheoloģisko rotu funkcionalitātē un skaistumā. Runāsim par laikmetu īpatnībām un stiliem. Apgūsim rotas lietu darināšanu pēc paraugiem.
•	Metālkalšana – Ilgvars Zāraks
•	 Psiholoģiskā labsajūta un veselība Aija Mazsīle-Lagzdiņa 
Mācīsimies kā sekmēt pašizaugsmi – savu un savas vides fizisko, emocionālo un garīgo labsajūtu, kā atraisīt enerģijas plūsmu radošā darbībā.
•	Novadpētniecība -  Dace Zvirgzdiņa un Indulis Zvirgzdiņš
Iepazīšanās ar novada ievērojamākajām un interesantākajām vietām. Lomu spēle “1905.gada kauja Kalsnavā”. Izbraukuma nodarbības.
•	Kā uzlabot savstarpējās attiecības: ko par to māca dainas un vispasaules viedas mācības?- Rudīte Raudupe
Dainas satur vērtīgu mācību par saderību: kā saderēt dzīvojot, kā saderēt strādājot. Tur atrodama dziļa mācība arī par to kā izveidot savu attieksmi pret dzīvi, lai savstarpējās attiecībās būtu saderība, nevis konflikti, un par to, kā iekšējā nostāja nosaka ārējo izpausmi un iespaido dzīves norisi. Ievirzē ceru sasaistīt senatnes gudrību ar mūsdienu vērtībām – un arī ar mazu daļu no vispasaules viedajām zināšanām un mūsdienu psiholoģijas ieskatiem. Ievirzes moto varētu būt: “Visi man labi ļaudis, kad es pati laba biju” – un to papildināt ar Raiņa teikto: “Iekšējā dzīve veido ārējo, kā koka sula veido mizu un lapas.”
•	Dabas dziedniecība - ārstniecības augi, zāļu tējas -  Agrita Gailīte un Gvido Tobis
Iemācīsimies pazīt veselības uzlabošanai un slimību ārstēšanai derīgus augus un to iedarbību, kā arī mācīsimies, kā tie vācami, sagatavojami un lietojami. Tiks atklāti pirts noslēpumi. 	•	Vilku mācība - Uģis Treide
Mācīsimies izdzīvot mežā, orientēties tajā, ieskatīsimies latviešu karavīru gaitās no vissenākajiem laikiem līdz mūsdienām un,  protams, dziedāsim.
•	Debatēšanas māksla – Kārlis Krūmiņš
Apgūsim debatēšanas procesu – likumības, noteikumus, praksi. Apspriedīsim aktuālas tēmas. Pierādīsim nepierādāmo. Palīdzēsim citiem runāt un dziedāt.
•	Sveču liešanas darbnīca – Inese Mailīte 
Sveces tīsim, vīsim, liesim, baltas domas domāsim, lai gaiši top svecīti aizdedzot. Dziedāsim, kā senie latvieši darbu darot. Līdzi ņemiet izdegušo sveču galiņus, interesantus gliemežvāciņus, akmentiņus maziņus, kociņus vai pērlītes.
•		Peldēt prasmes apgūšana -
Ērika Pomere(I) 
Mazus, lielākus un pavisam lielus, kuri nejūtas droši ūdenī, kļūt par haizivīm, līdakām vai mailītēm aicina saules glāsti, viļņu stāsti vai vienkārši baseins, ja laiks nebūs vēlīgāks par Lazdonas piensaimnieku, kuri nodarbībām atvēl baseinu Veselības centrā “Efeja”. Par 1h dalībnieks piemaksā Ls 0,50.
•	Animācija - Studija "Dauka"  Dace Liepa un Ilze Martinsone (I)
Animācijas ievirzē bērni apgūs pirmās iemaņas zīmēto filmu veidošanā un nometnes laikā izveidos katrs savu mazu animācijas filmiņu.
	•	Pusreizpuse – Inese Kolnaja, 
Madara Kolnaja, Zigrīda Strode (I)
Nodarbības pirmsskolas vecuma bērniem - radošais cikls. Ko prot mans zīmulītis? Lielie zīmuļi, lielās lapās rada brīnumu. Uzplaucēsim "Cerību ziedu", uzdāvināsim to Mazajai Madonai. Veidosim dažādas glezniņas. Minēsim mīkliņas, dziedāsim dziesmiņas, zīmēsim saulīti, skaitīsim mākoņus. Spēlēsim pirkstiņspēles. Vietu skaits ierobežots.
•	Gleznošana bērniem - Danute Vēze (I)
Krāsu darbnīcā gleznosim, zīmēsim, līmēsim un pētīsim. Būs iespēja eksperimentēt un atklāt krāsu saderību, mijiedarbību un pārvērtības. Vērosim un salīdzināsim krāsas dabā un latviešu etnogrāfiskajos tērpos, savos darbos un iztēlē. Nodarbības paredzētas bērniem jebkurā vecumā. 	
	•	Godi - Daina Klints un Baiba Turka
	Praktiski padomi, kā gatavoties latviešu tradicionālajiem svētkiem visa gada garumā - telpu rotājumu darināšana Lieldienām, Apjumībām, Ziemassvētkiem, masku gatavošana Meteņiem, galvas rotas no Jāņu zālēm u.c. noderīgas lietas.
•	Koklētāji -  Anda Ābele
Iepazīsim vienu no senākajiem latviešu mūzikas instrumentiem. Mūzika bagātina emocionālo pasauli, palīdz harmonijas meklējumos. Kokle ir viegla, mobila, piemērota gan sievietei, gan vīrietim jebkurā vecumā. Ieteicams līdzi ņemt savu mūzikas instrumentu. 		
Pievakares ievirzes 1700 - 1900	•	Apvārsnis - Katru dienu cits lektors: 
Jānis Krēsliņš, Lauma Vlasova, Imants Freibergs, Jāzeps Pīgoznis, Artis Kumsārs.
	3 x 3 nometnē mēs visi būsim kopā. Interesanta pieredze, neparasti stāsti, žilbinošas personības.
•	Floristika - Agrita Aivare (I) 
Brīnumaina, krāsām un formām bagāta ir dzīvā daba. Ja vēlies to atklāt sev, nāc un piedalies floristikas nodarbībās. Mācīsimies sagādāt prieku, pārsteigumu sev un citiem. Padarīsim Madonu skaistāku. 
•	Latviskā virtuve - Dzidra Šteinberga un Ieva Kušķe (I)
Ievirzē mūsdienu vīzē mācīsimies gatavot to, ko ēda mūsu senči, uzsverot veselības veicināšanu.
•	Jogas nodarbības - Baiba Kranāte 
Katrā no mums slēpjas neapzināts spēks. Vai vēlies to apjaust? Nāc! “Es esmu pietiekami labs, ja tikai spētu tāds būt atklātībā.”(Karls Rodžers) 
•	Vides mācība - Juris Jātnieks (I)
Teiču dabas rezervāts ir valsts nozīmes īpaši aizsargājama dabas teritorija. Rezervāts izveidots, lai saglabātu Teiču purvu un ar to ekoloģiski saistīto mitro mežu kompleksu un nodrošinātu ekosistēmu dabisku attīstību un tām raksturīgo bioloģisko daudzveidību. Ieviržu dalībnieki dosies uz Teiču rezervātu
•	Gleznošana Aina Tobe un Elga Grīnvalde
Gleznošanas ievirzes dalībnieki iemūžinās Madonas skaistākās un interesantākās vietas, savas izjūtas, emocijas un laiku. Ievirzes dalībnieki par savu darba lauku izvēlēsies bērzu birztalu, parku pie strūklakas, viesnīcas “Madona” jumtu vai, lietus gadījumā, klasi skolā. 
•	Zirgu mācība - Biruta Jukša, Daiga Matroze (I)
Iepazīsim zirgu. Uzdrošināsimies jāt. Bērniem, kas jaunāki par 12 gadiem, līdzi jābūt pieaugušajam. Nodarbības notiks Cesvaines pilsētas ar lauku teritoriju saimniecībā “Pakavs”.
•	Latviešu karavīrs Jānis Kušķis
Teorētiskajās un praktiskajās nodarbībās gūsim zināšanas par senās Latvijas karavīriem: viņu dzīvesziņu, pasaules uztveri, ārējo izskatu, izcilākajiem veikumiem kaujas laukos, karavīram nepieciešamo iemaņu apgūšanas tradīcijām, pieredzes pielietojamību mūsdienās. 
Strādāsim 3 x 3 nometnes klasē, laukā, mežā. Notiks stāstīšana, video un foto materiālu demonstrēšana, darbošanās ar seno priekšmetu atdarinājumiem, praktisku mācību uzdevumu veikšana.	•	Aušana - Ērika Tropa (I)
Audīsim grāmatzīmes, prieves, jostas. Tiks izmantotas dažāda materiāla dzijas un dabas materiāli.
•	Floristika – Karīna Smirnova (I)
Čaklām rociņām tiks veikti brīnumi: taps kolāžas - gleznas no dabas materiāliem, tiks aplīmētas pudeles, no siena gatavotas latvju zīmes, piemēram, auseklītis, Māras zīme, Jumis, Zalktis, tiks gatavoti dažādi apsveikumu pušķīši, kompozīcijas. Darbi tiks dāvināti, tie papildinās Mazo Madonu, tiks atklāti izstādē. Floristikas darbnīca čakli palīdzēs noformēt nometnes pasākumus. Līdzi ņemami dažādi dabas materiāli, interesanta pudele, stikla kompozīcijas trauks.	•	Mazulīšu skola no 3mēnešiem līdz 3 gadiem – Sanita Sirmā (I)
	Kucēniņi - ņiku, ņeku
	Kazlēniņi - miku, meku
	Kaķīts mala - murrā, mur
	Pelīt gāja peku, peku
	Vista saka teku, teku
	Gailis saka - kur, kur, kur!
Pieskatīsim bērnus, rotaļāsimies ar tiem, un caur rotaļu apgūsim dzīvei svarīgas prasmes.	
		•	Keramika - Māris Karlsons (I)
Praktiski iepazīsimies ar mālu. Mēs kopā darināsim bezvirpas veidojumus: sīkplastikas figūriņas, traukus un citas keramikas formas, svilpauniekus, stabules un citus mūzikas instrumentus. Meistarosim rullēto pastu veidojumus: traukus, dekorus. Ievingrināsim rociņas darbā ar virpu. Atklāsim formas un dekorējumus. Studēsim dabas, etnogrāfiskās un arheoloģiskās formas. Runāsim un praktiskajos darbos izmantosim veidojumus, kuros idejai izmantoti latviešu folkloras motīvi: teikas, pasakas, nostāsti. Pabeigtos darbus apdedzināsim, izmantojot keramikas apdedzināšanas krāsni (elektrisko mufeli) un atklātās uguns apdedzinājumus (malkas ceplī un improvizētā ceplī). Gatavos darbus demonstrēsim praktiski, piemēram, muzicējot ar svilpauniekiem. Katrs darbnīcas dalībnieks pēc izvēles veido apmēram trīs darbus no piedāvātās programmas.	
	•	Tautas dejas - Jumis Ločmelis un Audris Ločmelis (I)
Tiks mācītas tautas dejas no dažādiem Latvijas novadiem. Apmācība notiks, tās rādot un paskaidrojot. Es mācēju danci vest…
•	Kustību teātris - Edgars Lipors un Lilija Lipore (I)
Vai Tu esi domājis par to, kā ir būt par aktieri? Kā Tu vari uzburt brīnišķīgas ainas, pateicoties burvestību pasaules krāšņumam un Tev pašam kā brīnumam?
•	Sports - Ērika Pomere
Sporta spēles plānotas pēc dalībnieku ierosinājuma gan stadionā, gan sporta zālē. Nodarbībās mācīsimies darboties komandā. Emocionāli izdzīvosim uzvaras un zaudējuma pieredzi, mācīsimies pārvarēt grūtības, gūsim veselīga dzīvesveida pieredzi. 	•